KURZUS: Vezetői számvitel

MODUL: IV. Modul Gazdasági események számviteli kérdései

9. lecke: Gazdasági események könyvelése

| Cél: A leckében a hallgatónak megismerkedik a számvitel eszközei közül a főkönyvi számlák használatával, és az idősoros könyvelés gyakorlatával
Tananyag: Számviteli alapismeretek menedzserképzéshez jegyzet V. fejezet.
Tevékenységek
Tanulja meg az egységes számlakeretet Tanulja meg az idősoros könyvelés (kontírozás) jellemzőit. Tanulja meg az eszközkörforgás típusú gazdasági események hatását a vállalkozás egyszerűsített éves beszámolójának mérlegére. Tanulja meg a forráskörforgás típusú gazdasági események idősoros könyvelését. Tanulja meg a tőkebevonás típusú gazdasági események idősoros könyvelését. Tanulja meg a tőkekivonás típusú gazdasági események idősoros könyvelését. Tanulja meg az eredményt növelő típusú gazdasági események idősoros könyvelését. Tanulja meg az eredményt csökkentő típusú gazdasági idősoros könyvelését. Az Áfa-t minden esetben az aktuális általános (legmagasabb) adókulccsal kell számítani.
Követelmények
A lecke elméleti anyagának elsajátítása és az ellenőrző feladatok megoldása után képesnek kell lennie
a vagyonelemek besorolására a főkönyvi számlaosztályokba. a költségek besorolására a főkönyvi számlaosztályokba. a hozamok besorolására a főkönyvi számlaosztályokba. az alapvető gazdasági események idősoros könyvelésére. az összetett gazdasági események idősoros könyvelésére.

| Önellenőrző feladatok
1. Válassza ki a 3. Követelések közé sorolandó vagyonelemeket
| Áruk
| Szállítóknak készletre adott előleg
| Dolgozóknak adott munkabér előleg
| Vevőktől kapott előleg
| Szállítóknak tárgyi eszköz beszerzésre adott előleg
| Még ki nem utalt költségvetési támogatás
2. Melyik nyereséget csökkentő tételt nem az 5. számlaosztályba kell elszámolni?
| Saját termelésű készletek állományváltozása
| Nettó árbevétel
| ELÁBÉ
| Üzleti évben fizetett kártérítés
| Leltárhiány az anyagkészletnél
| Kötvénytulajdonosoknak fizetett kamat
3. Kontírozza a következő gazdasági eseményeket. Egy gazdasági eseményhez több könyvelési tétel is tartozhat!
1. | A társaság árukészletet vásárol 10.000 eFt+ áfa-ért. A szállító számlája és az áru megérkezett.
2. | A Társaság készleteiből értékesít külföldre (Saját termelésű készlet). Az eladási érték 12.000 eFt a nyilvántartási érték 8.000 eFt.
3. | A külföldi vevő kifizeti tartozását.
4. | A Társaság április 6.000 eFt készpénzt vesz fel bankszámlájáról.
Sorszám | Tétel megnevezése | Számlaosztály száma | Könyvelt összeg (eFt)
Tartozik | Követel | Tartozik | Követel
1 | Áru ellenértéke |  |  |  |
2 | ÁFA |  |  |  |
3 | Saját termelésű készlet exportbevétele |  |  |  |
4 | Export értékesítés ráfordítása |  |  |  |
5 | Vevő követelés kiegyenlítése |  |  |  |
6 | Készpénz felvétel bankszámláról |  |  |  |
4. Kontírozza a következő gazdasági eseményeket. Egy gazdasági eseményhez több könyvelési tétel is tartozhat!
1. | A vállalkozás értékesíti egyik feleslegessé vált erőgépét. Az eladási ár 8.000 eFt+Áfa, a nyilvántartási érték 6.000 eFt.
2. | A vállalkozás egyik Kft-je kifizette az előző év utáni osztalékot, 2.000 eFt-ot.
3. | A vállalkozás a saját kivitelezésben végzett irodaház felújítást 500 eFt értékben aktiválta. (Az általános forgalmi adó elszámolásától eltekinthet).
4. | A vevő kifizette az erőgép ellenértékét.
Sorszám | Tétel megnevezése | Számlaosztály száma | Könyvelt összeg (eFt)
Tartozik | Követel | Tartozik | Követel
1 | Erőgép értékesítés |  |  |  |
2 | Áfa |  |  |  |
3 | Erőgép értékesítés költsége |  |  |  |
4 | Osztalék |  |  |  |
5 | Irodaház felújítás |  |  |  |
6 | Erőgép pénzügyi rendezése |  |  |  |
5. Kontírozza a következő gazdasági eseményeket. Egy gazdasági eseményhez több könyvelési tétel is tartozhat!
1. | A bérfeladás alapján a havi bérköltség 12.000 eFt, a kapcsolódó bérjárulékok összege 4.800 eFt.
2. | Az áruértékesítésből származó bevétel 22.000 eFt+Áfa. Készlet könyv szerinti értéke 21.000 eFt.
3. | Alapanyag beszerzési értéke 10.000 eFt+Áfa. Szállítási, rakodási költség 500 eFt+Áfa.
4. | Az időszakban felhasznált alapanyag értéke 5.400 eFt.
Sorszám | Tétel megnevezése | Számlaosztály száma | Könyvelt összeg (eFt)
Tartozik | Követel | Tartozik | Követel
1 | Bérköltség |  |  |  |
2 | Bérjárulék |  |  |  |
3 | Áruértékesítés bevétele |  |  |  |
4 | ÁFA |  |  |  |
5 | Áruértékesítés költsége |  |  |  |
6 | Alapanyagfelhasználás |  |  |  |
6. Kontírozza a következő gazdasági eseményeket. Egy gazdasági eseményhez több könyvelési tétel is tartozhat!
1. | A készletre vett késztermék értéke 7. 000 eFt.
2. | A fuvarozási tevékenység számlázott, kifizetett ellenértéke 1 000 eFt.
3. | A bank értesítése a vevők 12 000 eFt-os átutalásáról.
4. | Export Szolgáltatás értékesítés bevétele 3 600 eFt.
5. | Értékcsökkenés elszámolt összege 3 800 eFt.
Sorszám | Tétel megnevezése | Számlaosztály száma | Könyvelt összeg (eFt)
Tartozik | Követel | Tartozik | Követel
1 | Késztermék készletre vétele |  |  |  |
2 | Fuvarozás számlázott kifizetett ellenértéke |  |  |  |
3 | ÁFa |  |  |  |
4 | Vevő számla rendezéses |  |  |  |
5 | Export szolgáltatás bevétele |  |  |  |
6 | Értékcsökkenés |  |  |  |
7. Kontírozza a következő gazdasági eseményeket. Egy gazdasági eseményhez több könyvelési tétel is tartozhat!
1. | Eladtak 1 500 eFt értékű feleslegessé vált anyagot 2 500 eFt+Áfa-ért.
2. | A vevő visszaküldte az értékesített anyag 20 százalékát jogos minőségi kifogás miatt. A visszaküldött anyagot a vállalkozás leselejtezte.
3. | Anyagfelhasználás értéke 15 500 eFt.
Sorszám | Tétel megnevezése | Számlaosztály száma | Könyvelt összeg (eFt)
Tartozik | Követel | Tartozik | Követel
1 | Anyagértékesítés bevétele |  |  |  |
2 | ÁFA |  |  |  |
3 | Anyagértékesítés költsége |  |  |  |
4 | Visszaküldött anyag értéke |  |  |  |
5 | ÁFA |  |  |  |
6 | Anyagfelhasználás |  |  |  |