KURZUS: Vezetői számvitel

MODUL: Bevezetés

Előszó

| Tisztelt Hallgató!
Köszöntjük Önt, mint az e-learning oktatási forma hallgatóját.
Tanulási útmutatónk a Vezetői számvitel tantárgy elsajátításához készült.
A Vezetői számvitel tantárgy tanulásánál Dr. Kiss Árpád: Számviteli alapismeretek menedzserképzéshez (Universitas-Győr Nonprofit Kft 2012), és Dr. Kiss Árpád: Számviteli alapismeretek menedzserképzéshez jegyzet feladatgyűjteménye (Universitas-Győr Nonprofit Kft 2012) jegyzeteit kell kötelező tananyagként használniuk.
A tananyag felépítése: leckékre osztva sajátíthatja el az Olvasó a Számvitel I. (Számviteli alapismeretek) kurzus anyagát. A jegyzet fejezeteihez igazodva, 3 modulba csoportosított 9 lecke alapján juthat el ahhoz, hogy ezen oktatási formát végig járva, eredményes vizsgát tehessen. A leckék témája követi a vizsga moduljait. A sikeres vizsga valószínűségét növeli, ha a tanulmányi útmutatóban lévő gyakorlatok mellett a feladatgyűjteményben összegyűjtött feladatok nagy részét is megoldja.
A vizsga felosztása csak az elméleti kérdések önálló modulokba szervezése miatt tér el az útmutatótól. Az elméleti kérdéseket az I, II, IV, V, VII, VIII, X, XI modulok tartalmazzák. Sikeres megoldásukhoz a tankönyv fejezeteinek végén található ellenőrző kérdések megválaszolása, illetve kulcsfogalmak pontos megtanulása szükséges. Az útmutató önellenőrzési és modulzáró feladatainak elején ezekre a kérdésekre is találnak mintát.
Munkájához sok kitartást és sikert kívánunk!
Bármilyen kérdése, észrevétele van, kérjük, forduljon a tutorhoz, aki az e-learning oktatási formának megfelelően segíti az Ön tanulását.
Győr, 2012. augusztus
A szerző